Document ID: 32008D0418

ODLOČBA KOMISIJE
z dne 29. maja 2008
o finančnem prispevku Skupnosti za nujne ukrepe za boj proti bolezni modrikastega jezika v Združenem kraljestvu leta 2007
(notificirano pod dokumentarno številko C(2008) 2161)
(Besedilo v angleškem jeziku je edino verodostojno)
(2008/418/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1) in zlasti člena 9(2) Direktive,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (2) ter zlasti člena 3(3) in člena 3(5) Odločbe,
ob upoštevanju naslednjega:
(1)
Odločba 90/424/EGS določa postopke, ki urejajo finančni prispevek Skupnosti za posebne veterinarske ukrepe, vključno z nujnimi ukrepi. Države članice prejmejo finančni prispevek za kritje stroškov nekaterih ukrepov za boj proti izbruhom bolezni modrikastega jezika z namenom, da bi prispevale k čimprejšnjemu izkoreninjenju bolezni modrikastega jezika.
(2)
Člen 3(5) Odločbe 90/424/EGS določa pravila glede deleža stroškov držav članic, ki se lahko krije s finančnim prispevkom Skupnosti.
(3)
Za plačilo finančnega prispevka Skupnosti za nujne ukrepe za boj proti bolezni modrikastega jezika veljajo pravila, določena z Uredbo Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (3). Navedena uredba se nanaša na finančne prispevke Skupnosti, odobrene državam članicam v zvezi z upravičenimi izdatki, kakor jih opredeljuje ta uredba za nekatere ukrepe za izkoreninjenje bolezni v primerih iz člena 3(1) Odločbe 90/424/EGS.
(4)
Leta 2007 je prišlo do izbruha bolezni modrikastega jezika v Združenem kraljestvu. Pojav te bolezni pomeni resno nevarnost za živino v Skupnosti.
(5)
Zato je Združeno kraljestvo uvedlo potrebne nujne ukrepe, da bi se preprečilo širjenje bolezni modrikastega jezika.
(6)
Združeno kraljestvo je 28. novembra 2007 predložilo finančne informacije, ki so potrebne pred odobritvijo finančnega prispevka Skupnosti v skladu s členom 6 Uredbe (ES) št. 349/2005.
(7)
Združeno kraljestvo je v celoti izpolnilo tehnične in upravne obveznosti iz člena 3 Odločbe 90/424/EGS in člena 6 Uredbe (ES) št. 349/2005.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Finančni prispevek Skupnosti Združenemu kraljestvu
Brez poseganja v določbe člena 10a Odločbe 90/424/EGS se Združenemu kraljestvu lahko dodeli finančni prispevek Skupnosti za kritje stroškov, ki jih je ta država članica imela v letu 2007 zaradi uvedbe ukrepov iz člena 3(2) Odločbe 90/424/EGS za boj proti bolezni modrikastega jezika.
Člen 2
Naslovnik
Ta odločba je naslovljena na Združeno kraljestvo Velika Britanija in Severna Irska.
V Bruslju, 29. maja 2008

Labels: 18
19
5
6